Smernica Rady
z 20. júla 1972,
ktorou sa menia a dopĺňajú smernice zo 14. júna 1966 o obchodovaní s osivom repy, osivom krmovín, osivom obilnín, sadivom zemiakov, smernica z 30. júna 1969 o obchodovaní s osivom olejnín a priadnych rastlín a smernice z 29. septembra 1970 o obchodovaní s osivom zeleniny a o spoločnej listine odrôd poľnohospodárskych druhov
(72/274/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej články 43 a 100,
so zreteľom na návrh Komisie,
so zreteľom na stanovisko Európskeho parlamentu,
so zreteľom na stanovisko Hospodárskeho a sociálneho výboru,
keďže je vhodné z nižšie uvedených dôvodov zmeniť a doplniť určité ustanovenia smerníc Rady zo 14. júna 1966, naposledy zmenených a doplnených smernicou z 30. marca 1971 [1], o obchodovaní s osivom repy [2], o obchodovaní s osivom krmovín [3], o obchodovaní s osivom obilnín [4] a o obchodovaní so sadivom zemiakov [5], smernice Rady z 30. júna 1969 [6] o obchodovaní s osivom olejnín a priadnych rastlín, naposledy zmenenej a doplnenej smernicou z 30. marca 1971 a smernice Rady z 29. septembra 1970 [7] o obchodovaní s osivom zeleniny, naposledy zmenenej a doplnenej smernicou z 30. marca 1971, a smernice Rady z 29. septembra 1970 [8] o spoločnej listine odrôd poľnohospodárskych druhov;
keďže niektoré z vyššie uvedených smerníc stanovujú, že od 1. júla 1972 už nemôže byť ekvivalencia osív a mladých rastlín zozberaných v tretích krajinách stanovovaná členskými štátmi jednotlivo; keďže v určitých prípadoch nebolo možné ukončiť šetrenia týkajúce sa stanovenia ekvivalencie zo strany spoločenstva, vyššie uvedená lehota sa musí predĺžiť s cieľom zamedziť narušeniu súčasných obchodných vzťahov;
keďže smernice o obchodovaní s osivom a mladými rastlinami schvaľujú iba produkty s pôvodom v členských štátoch a spĺňajúce požiadavky týchto smerníc alebo produkty s pôvodom v tretích krajinách a uznávané za rovnocenné s výrobkami spoločenstva;
keďže musí taktiež existovať aj možnosť obchodovať s produktmi s pôvodom v krajinách pristupujúcich do spoločenstva; v ktorých však tieto smernice nenadobudnú účinnosť pri vstupe; keďže z tohoto dôvodu je nevyhnutné vykonať príslušné opatrenia,
PRIJALA TÚTO SMERNICU:
Článok 1
Dátum 1. júl 1972 sa nahrádza dátumom 1. júl 1973 v druhej vete článku 16 ods. 2 smernice zo 14. júna 1966 o obchodovaní s osivom repy, v druhej vete článku 16 ods. 2 smernice zo 14. júna 1966 o obchodovaní s osivom krmovín, v druhej vete článku 16 ods. 2 smernice zo 14. júna 1966 o obchodovaní s osivom obilnín a v druhej vete článku 15 ods. 2 smernice zo 14. júna 1966 o obchodovaní so sadivom zemiakov.
Článok 2
"3. Odseky 1 a 2 sa budú uplatňovať aj vzhľadom na akýkoľvek nový členský štát od dátumu jeho pristúpenia až do dátumu, ku ktorému musí uviesť do platnosti zákony, nariadenia alebo správne opatrenia nevyhnutné na dosiahnutie súladu s touto smernicou."
Článok 3
Členské štáty uvedú do účinnosti zákony, iné právne predpisy alebo správne opatrenia nevyhnutné na dosiahnutie súladu s:
a) ustanoveniami článku 1, s účinnosťou od 1. júla 1972,
b) ustanoveniami článku 2, najneskôr 1. januára 1973.
Článok 4
Táto smernica je adresovaná členským štátom.
V Bruseli 20. júla 1972